Om Fugle fra Bronzealderen i Danmark. 
Af 
Herluf Winge. 
I Fortegnelsen over jordfundne Fugle fra Danmark i Vidensk. 
Medd. for 1903 er ikke opført noget sikkert Fund fra 'Bronze- 
alderen. 
Der var vel i Zoologisk Museum forefundet nogle brændte 
Fugle-Knogler, der i sin Tid vare indsendte til Iap. Steenstrup, 
og som sagdes at være fra Bronzealderen; men de øvrige medfølgende 
Oplysninger, hastig nedskrevne paa en afreven Stump graat Papir, 
havde saa stærkt et Præg af Usikkerhed, at det var ment bedst 
helt at se bort fra dette Fund. Det har nu vist sig, at det meste 
af det, der var skrevet paa Papiret, var urigtigt, øjensynlig skrevet 
ud af en svigtende Hukommelse; og samtidig er der nu kommet 
fuldt Lys over Sagen. At dette er sket, skyldes Distriktslæge Dr. 
W. Dreyer. Det er Dr. Dreyer, der for omtrent 20 Aar siden har 
sendt disse Knogler til Steenstrup. De vare fundne sammen med 
brændte Menneske-Ben i en Urne fra Bronzealderen, nedsat i en 
Høj paa Aalestrup Hede, Østerbølle Sogn, omtrent 21/2 Mil N.V. 
for Hobro. Alt hvad Dr. Dreyer endnu selv havde tilbage af Urnens 
Indhold, har han nu, i November 1903, sendt mig til Gjennemsyn, 
og deraf har jeg kunnet udpille 9 Fugle-Knogler, der høre sammen 
med dem, der allerede fandtes i Museet. Steenstrup havde bestemt 
Knoglerne som tilhørende »Kragefugle fra Ravnens til Skadens eller 
Allikens Størrelse" (se Dreyer, Nordens Oldtid, i ,,Frem”, 1900, 
S. 170), hvad i Hovedsagen er rigtigt. Ialt var der i Urnen følgende 
